কোভিড-১৯ কেইস-ক্লাস্টার-স্টাডি
কোভিড-১৯ কেস-ক্লাস্টার-স্টাডি - যা হেইনসবার্গ স্টাডি, হেইনসবার্গপ্রটোকল এবং হেইনসবার্গ নামেও পরিচিত একটি প্রোটোকল যা মূলত গ্যাঙ্গেলট-এ কোভিড -১৯ মহামারী সম্পর্কে একটি গবেষণা। হেন্ড্রিক স্ট্রিক এর নেতৃত্বে পরিচালিত গবেষণাটিতে উত্তর রাইন-ওয়েস্টফালিয়া সরকার অর্থায়ন করে। বিপণন সংস্থা স্টোরিমেশিন ফেসবুক এবং টুইটারে এর ফলাফল জনসমক্ষে উপস্থাপন করে। কিছু প্রাইভেট এন্টারপ্রাইজও এ গবেষণায় সহ-অর্থায়ন করেছিল।[তথ্যসূত্র প্রয়োজন] এ গবেষণার ফলাফল পরবর্তীতে আন্তর্জাতিক মিডিয়ার মনোযোগ আকর্ষণ করে। গবেষণার লক্ষ্য ছিল সার্স-কোভ-২- এর প্রাণঘাতীতা এবং রোগ প্রতিরোধ ক্ষমতা নির্ধারণ করা; যা রেকর্ড এর বাইরে থাকা সক্রিয় রোগীর আনুমানিক সংখ্যাকেও এতে অন্তর্ভুক্ত করে। যদিও নমুনার আকার কোনো গবেষণার প্রতিনিধিত্ব নির্ধারণ করে না, বিশ্ব স্বাস্থ্য সংস্থার সুপারিশের চেয়ে বেশি লোক পরীক্ষা করেছেন উল্লেখ করে প্রধান তদন্তকারী স্ট্রিক দাবি করেন, গবেষণাটি "পরিসংখ্যানগতভাবে প্রতিনিধিত্বমূলক"।